smcproject/ml-wiki-sentences huggingface dataset:
അതിനിടെ, പാകിസ്ഥാൻ അധികാരികൾ സമയത്തേക്ക് സ്തംഭിപ്പിക്കാൻ ശ്രമിക്കുന്നു.
ഒരു ചെറുപ്പക്കാരനായ ഭീകരൻ യാത്രക്കാരെ ആക്രമിക്കുകയും പരിചാരകരെ പീഡിപ്പിക്കുകയും ചെയ്യുമ്പോൾ, തീവ്രവാദി നേതാവ് അവനെ ശിക്ഷിക്കുന്നു; അപമാനിതനായി, ഇളയ തീവ്രവാദി കോക്ക്പിറ്റിലേക്ക് ഇരച്ചുകയറുകയും അലിയെ വെടിവയ്ക്കുകയും റേഡിയോയിലൂടെ വന്യമായ ഭീഷണികൾ മുഴക്കുകയും ചെയ്യുന്നു.
പാകിസ്ഥാൻ എയർ കൺട്രോളർമാരുമായുള്ള ചർച്ചകൾ നീണ്ടുപോകുമ്പോൾ, ഹൈജാക്കർമാർ നിമിഷങ്ങൾക്കകം കൂടുതൽ പ്രകോപിതരാകുന്നതോടെ, ചർച്ചക്കാർക്ക് സ്ഥിതിഗതികളുടെ നിയന്ത്രണം പതുക്കെ നഷ്ടപ്പെടുന്നു.
അതിനിടെ, 2 ദിവസത്തിന് ശേഷം പിറന്നാൾ ആഘോഷിച്ച നീർജയുടെ പക്കൽ ഒരു കവർ ഉണ്ടായിരുന്നു, മറ്റ് യാത്രക്കാരിൽ നിന്ന് അകന്നുനിൽക്കുമ്പോൾ, അവളുടെ സുഹൃത്ത് ജയ്ദീപ് അവൾക്ക് നൽകിയ ആ കവർ തുറക്കുന്നു, അത് അവന്റെ പ്രണയ സമ്മതവും കുക്കിയും ആയിരുന്നു, നീർജ അത് വായിക്കുന്നു.
അവന്റെ പ്രണയത്തെ അവളുടെ സ്വീകാര്യതയെ പ്രതീകപ്പെടുത്തുന്ന ആ കുക്കി ഭക്ഷിക്കുന്നു, എന്നാൽ ഒരു ചെറിയ സങ്കടകരമായ കുറിപ്പിൽ അവൾ തന്റെ പ്രണയം സ്വീകരിച്ചതായി ജയ്ദീപിന് ഒരിക്കലും അറിയാൻ കഴിയില്ല.
ഏകദേശം 17 മണിക്കൂറിന് ശേഷം, വിമാനത്തിന് സഹായ ശക്തി നഷ്ടപ്പെടുകയും വിമാനത്തിനുള്ളിലെ ലൈറ്റുകൾ അണയുകയും ചെയ്യുന്നു.
നീർജയും മറ്റ് പരിചാരകരും വിശദീകരിക്കാൻ ശ്രമിച്ചിട്ടും, പാകിസ്ഥാനികൾ ബോധപൂർവം വൈദ്യുതി വിച്ഛേദിച്ചതായി ഭീകരർ അനുമാനിക്കുകയും വിമാനത്തിൽ ആസന്നമായ പാകിസ്ഥാൻ റെയ്ഡ് പ്രതീക്ഷിക്കുകയും ചെയ്യുന്നു.
പരിഭ്രാന്തരായ ഹൈജാക്കർമാർ യാത്രക്കാരെ വിവേചനരഹിതമായി വെടിവച്ചു വീഴ്ത്താൻ തുടങ്ങുന്നു; സ്വന്തം ജീവൻ തന്നെ അപകടത്തിലാക്കിയപ്പോൾ, നീർജ എമർജൻസി എക്സിറ്റ് വാതിൽ തുറന്ന് ച്യൂട്ട് വിന്യസിക്കുകയും യാത്രക്കാരെ വിമാനത്തിൽ നിന്ന് പുറത്തേക്ക് നയിക്കുകയും ചെയ്യുന്നു.
ആദ്യം യാത്രക്കാരെ രക്ഷപ്പെടാൻ അനുവദിക്കുക, മൂന്ന് പിഞ്ചുകുട്ടികളെ വെടിവെപ്പിൽ നിന്ന് രക്ഷിക്കാൻ ശ്രമിക്കുന്നതിനിടെ ഒരു ഭീകരൻ നീർജയെ മൂന്ന് തവണ വെടിവച്ചു.
കുട്ടികൾ വിമാനത്തിൽ നിന്ന് രക്ഷപ്പെടുന്നു, മരിക്കുന്നതിന് മുമ്പ് നീർജ വാതിൽപ്പടിയിൽ നിന്ന് സ്വയം വലിച്ചെറിയുകയും എമർജൻസി സ്ലൈഡിലൂടെ താഴേക്ക് വീഴുകയും ചെയ്യുന്നു.
സമാധാന കാലത്തെ വീര്യത്തിനോ ധീരമായ പ്രവർത്തനത്തിനോ ആത്മത്യാഗത്തിനോ നൽകുന്ന ഇന്ത്യയുടെ പരമോന്നത സൈനിക അലങ്കാരമായ അശോകചക്രം മരണാനന്തരം നീർജയ്ക്ക് നൽകി ആദരിച്ചുകൊണ്ടാണ് സിനിമ അവസാനിക്കുന്നത്.
അവലംബം പുറത്തേക്കുള്ള കണ്ണികൾ Website on Neerja Bhanot നീർജ ഇന്റർനെറ്റ് മൂവി ഡാറ്റാബേസിൽ റോട്ടൻ ടൊമാറ്റോസിൽ നിന്ന് നീർജ (ചലച്ചിത്രം)
നീർക്കോലി ഇംഗ്ലീഷ് വിലാസം https://ml.wikipedia.org/wiki/Xenochrophis_piscator
ശുദ്ധജലത്തിൽ ജീവിക്കുന്ന പാമ്പാണ് നീർക്കോലി അഥവാ പുളവൻ (ശാസ്ത്രീയനാമം:Xenochrophis piscator).
അഫ്ഗാനിസ്ഥാൻ തുടങ്ങി കിഴക്കോട്ട് ഏഷ്യയിൽ പരക്കെ കാണുന്ന ഇവ വിഷമുള്ളവയല്ല.
മനുഷ്യവാസമുള്ള പ്രദേശങ്ങളിലും സാധാരണ കാണാമെങ്കിലും വംശനാശ ഭീഷണി കുറവുള്ള ജീവിയാണിത്.
കേരളത്തിലും ഇവ സർവ്വസാധാരണമാണ്.
കേരളത്തിൽ കണ്ടുവരുന്നവയ്ക്ക് പുറമേ ഒന്നിലധികം ഉപജാതികൾ നീർക്കോലികളിലുണ്ട്.
പ്രത്യേകതകൾ നീർക്കോലിയുടെ തലയുടെ ആകൃതി
പൂർണ്ണമായും ഒരു ശുദ്ധജലജീവിയാണ് നീർക്കോലി.
കുളങ്ങൾ, തോടുകൾ, കണ്ടങ്ങൾ തുടങ്ങിയവയിലും സമീപപ്രദേശങ്ങളിലും പരക്കെ കാണുന്നു.
ഇളം തവിട്ടു നിറത്തിലോ മഞ്ഞ കലർന്ന തവിട്ടു നിറത്തിലോ ആയിരിക്കും ശരീരം.
ശരീരവർണ്ണത്തിൽ തവിട്ടുനിറം ഏറിയും കുറഞ്ഞുമിരിക്കും.
ശരീരത്തിനടിഭാഗം ഇളം നിറത്തിലായിരിക്കും.
അടിഭാഗവും മുകൾഭാഗവും ചേരുന്ന ഭാഗത്തുകൂടി ചെറുതായി പച്ചനിറം ചാലിച്ചു ചേർത്തതു പോലെ കാണാവുന്നതാണ്.
ഒരു മീറ്റർ വരെയാണ് സാധാരണ ശരീരനീളം.
തല അണ്ഡാകൃതിയിലാണുണ്ടാവുക.
മേൽച്ചുണ്ടിൽ മദ്ധ്യത്തിലായി ലംബമായ ചെറിയൊരു വെട്ട് കാണാവുന്നതാണ്.
ശരീരത്തിൽ കുത്തിട്ടതുപോലുള്ള അടയാളങ്ങൾ കാണാവുന്നതാണ്.
പെൺജാതികൾക്ക് ആൺ നീർക്കോലികളേക്കാളും ശരീരവലിപ്പമുണ്ടാകാറുണ്ട് .
ജലത്തിനടിയിലൂടെയും ഉപരിതലത്തിലൂടെയും അതിവേഗത്തിൽ നീന്താനുള്ള കഴിവുണ്ട്.
പ്രധാന ഭക്ഷണം തവളകളും മത്സ്യവും ആണ്.
മറ്റു ചെറു ജീവികളേയും ഭക്ഷിക്കുന്നു.
മനുഷ്യർക്ക് നിരുപദ്രവകാരിയായ ജീവിയാണെങ്കിലും അപകടഘട്ടത്തിൽ പെട്ടെന്ന് പ്രകോപിക്കപ്പെടുകയും ആക്രമിക്കുകയും ചെയ്യുന്നു .
അപകടഘട്ടത്തിൽ നിന്നും രക്ഷപെടാൻ തുടരെ തുടരെ കടിക്കുന്ന സ്വഭാവമുണ്ട്.
ആക്രമിക്കുന്നതിനു മുമ്പ് ശരീരം അൽപം പരത്തി മണ്ണിൽ ചേർന്നിരിക്കുന്ന സ്വഭാവം കണ്ടുവരുന്നു.
അഫ്ഗാനിസ്ഥാൻ, പാകിസ്താൻ , ശ്രീലങ്ക , ഇന്ത്യ , മ്യാന്മാർ , തായ്ലൻഡ് , ലാവോസ് , വിയറ്റ്നാം , പടിഞ്ഞാറൻ മലേഷ്യ , ചൈനയുടെ തെക്കൻ പ്രവിശ്യകൾ, തായ്‌വാൻ , ഇൻഡോനേഷ്യ തുടങ്ങിയ പ്രദേശങ്ങളിൽ സാധാരണ കണ്ടുവരുന്നു.
ജലാശയങ്ങളുടെ സമീപത്തുള്ള പൊത്തുകളിലാണ് മുട്ടയിടുക.
50 മുതൽ 75 വരെ മുട്ടയിടുന്നു .
മുട്ടവിരിയുവാൻ 2 മാസക്കാലം എടുക്കുന്നു.
മഴക്കാലമാകുമ്പോഴേയ്ക്കും വിരിയത്തക്ക വിധത്തിലാണ് മുട്ടയിടുക.
വിഷമില്ലാത്ത ഇനമായതിനാൽ മുട്ടവിരിഞ്ഞിറങ്ങുന്ന കുഞ്ഞുങ്ങളെ തവളകൾ വരെ ഭക്ഷണമാക്കുന്നു.
മുട്ടയിട്ട ശേഷവും ഇണകൾ ഒരുമിച്ചു ജീവിക്കുന്ന സ്വഭാവമുണ്ട്.
ചിത്രശാല Chart 1 - Nostrils directed slightly upwards Chart 2 - Frontal constricted in the middle, twice as long as broad Chart 3 - Internasals much narrowed anteriorly, nearly as long as the prefrontals Chart 4 - One preocular scale only Chart 5 - Temporals are 2+2 or 2+3 Chart 6 - 9 supralabials, 4th and 5th touching the eye, the 6th excluded by the lowest postocular Chart 7 - Body rather stout Chart 8 - Small tail Chart 9 - Scales in 19 distinct rows Body of checkered keelback അവലംബം Wikimedia Commons has media related to Category:Xenochrophis_piscator .
വിക്കിസ്പീഷിസിൽ Xenochrophis_piscator എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
നീർജ ഭാനോട്ട് ഇംഗ്ലീഷ് വിലാസം https://ml.wikipedia.org/wiki/Neerja_Bhanot
നീർജ ഭാനോട്ട് (1963 സെപ്തബർ 07 - 1986 സെപ്തംബർ 05) ) പാൻ ആം വിമാനത്തിലെ ജോലിക്കാരിയായിരിക്കുമ്പോൾ തീവ്രവാദികൾ തട്ടികൊണ്ടുപോയ വിമാനത്തിൽ നിന്ന് യാത്രക്കാരെ രക്ഷിക്കുന്നതിനിടയിൽ രക്തസാക്ഷിത്വം വരിച്ച ധീരവനിതയാണ്.
ഇവരുടെ ജീവിതം ആസ്പദമാക്കി 2016-ൽ ' നീർജ ' എന്ന പേരിൽ ഒരു ചിത്രം പുറത്തിറങ്ങിയിരുന്നു.
1963 സെപ്റ്റംബർ 07 ന് മുംബൈയിൽ മാധ്യമപ്രവർത്തകനായിരുന്ന ഹരീഷ് ഭാനോട്ടിന്റേയും രമ ഭാനോട്ടിന്റേയും മകളായി ചാണ്ഡിഗഡിൽ ജനിച്ചു.
സേക്രഡ് ഹാർട്ട് സീനിയർ സെക്കണ്ടറി സ്കൂൾ - ചാണ്ഡിഗഡ്, ബോംബെ സ്കോട്ടീഷ് സ്കൂൾ - മുംബൈ, സെന്റ് സേവ്യർസ് കോളേജ് - മുംബൈ എന്നിവിടങ്ങളിലായിരുന്നു വിദ്യഭ്യാസം.
1985 മാർച്ചിൽ വിവാഹം കഴിഞ്ഞ് ഗൾഫിൽ ജോലി ചെയ്യുന്ന ഭർത്താവിന്റെയടുത്തേക്ക് വന്ന നീർജ ഭാനോട്ട് സ്തീധന വിഷയത്തിലുള്ള സമർദ്ദം കാരണം രണ്ട് മാസത്തിനുള്ളിൽ തന്നെ മുംബൈയിൽ മാതാപിതാക്കളുടെയടുത്തേക്ക് തിരിച്ചെത്തി.
അതിനുശേഷം ഫ്ലൈറ്റ് അറ്റൻഡന്റ് ജോലിക്കായി പാൻ ആം ൽ അപേക്ഷിക്കുകയും ചെയ്തു.
തിരഞ്ഞെടുക്കപ്പെട്ടതിനുശേഷം മിയാമിയിലേക്ക് പരിശീലനത്തിനായി പോയ നീർജ ഭാനോട്ട് പേർസർ (purser) ആയാണ് തിരിച്ചുവന്നത്.
വിമാനം റാഞ്ചൽ
1986 സെപ്റ്റംബർ 5 ന് മുമ്പൈയിൽ നിന്ന് കറാച്ചിയിലേക്കു തിരിച്ച പാൻ ആം ഫ്ളൈറ്റ് 73, കറാച്ചിയിൽ നിന്നും ഫ്രാങ്ക്ഫർട്ട് വഴി ന്യൂയോർക്കിലേക്കു പോകാൻ ടാർമാർക്കിൽ ഒരുങ്ങി നിൽക്കുമ്പോഴാണ് എയർപോർട്ട് ഗാർഡിന്റെ വേഷം ധരിച്ചെത്തിയ ആയുധധാരികളായ നാലു തീവ്രവാദികൾ വിമാനം റാഞ്ചിയത്.
ലിബിയയിൽ നിന്നുള്ള അബു നിദാൽ ഓർഗനൈസേഷനിലെ തീവ്രവാദികളാണ് വിമാനം റാഞ്ചിയത്.
വീമാനം റാഞ്ചിയതിന്റെ സൂചന നൽകുന്ന ബട്ടൺ നീർജ ഭനോട്ട് അമർത്തി കോക്‌പിറ്റ് ജോലിക്കാരെ വിവരം അറിയിച്ചു.
പൈലറ്റ്, സഹ പൈലറ്റ്, ഫ്ലൈറ്റ് എഞ്ചിനീയർ തുടങ്ങിയവർ വീമാനത്തിൽ നിന്ന് ഉടനെ രക്ഷപ്പെടുകയും പിന്നെ വീമാനത്തിൽ സീനിയറായിരുന്ന നിർജ ഭാനോട്ട് വീമാനത്തിന്റെ ഉത്തരവാദിത്തം ഏറ്റെടുത്തു.
അമേരിക്കക്കാരനെന്ന് വ്യക്തമാക്കിയ ഒരു അമേരിക്കക്കാരനെ തീവ്രവാദികൾ വെടിവെച്ച് കൊന്നു.
അമേരിക്കക്കാരായ മറ്റ് യാത്രക്കാരെ തിരിച്ചറിയുന്നതിനായി നീർജ ഭാനോട്ടിനോട് എല്ല്ലാവരുടേയും പാസ്പോർട്ട് വാങ്ങിതരാൻ തീവ്രവാദികൾ ആവശ്യപ്പെട്ടു.
നീർജയും കൂടെയുള്ള മറ്റ് വിമാനജോലിക്കാരും കൂടി 19 അമേരിക്കൻ പാസ്‌പോർട്ടുകൾ (18 യാത്രക്കാർ + 1 ജോലി ചെയ്യുന്നയാൾ) സീറ്റിന്റെയടിയിലും മാലിന്യപാത്രത്തിലുമായി ഒളിപ്പിച്ചു.
17 മണിക്കൂർ നീണ്ടുനിന്ന റാഞ്ചലിനുശേഷം തീവ്രവാദികൾ വെടിവെയ്പ്പ് തുടങ്ങുകയും സ്പോടനം നടത്തുകയും ചെയ്തു.
നീർജ ഭാനോട്ട് എമർജൻസി വാതിൽ തുറക്കുകയും കുറെ പേരെ രക്ഷപ്പെടാൻ സഹായിക്കുകയും ചെയ്തു.
മൂന്ന് കുട്ടികൾക്ക് വെടിയേൽക്കാതെ മറയായി നിന്നുകൊണ്ട് തീവ്രവാദികളുടെ വെടിയേറ്റ് അവർ രക്തസാക്ഷിയായി.
തന്റെ 23-ആം പിറന്നാളിന് രണ്ടുദിവസം മാത്രം മുമ്പാണ് ഈ ധീരകൃത്യം അവർ ചെയ്തത്.
മൃതദേഹം തുടർന്ന് നാട്ടിലെത്തിച്ച് പൂർണ ഔദ്യോഗികബഹുമതികളോടെ സംസ്കരിച്ചു.
"റാഞ്ചലിലെ നായിക" (the heroine of the hijack) ആയി ലോകമെങ്ങും അംഗീകരിച്ചു.
സമാധാനസമയത്ത് ധീരതയ്ക്ക് ഇന്ത്യ നൽകുന്ന ഏറ്റവും വലിയ അവാർഡായ അശോക് ചക്ര നൽകി ആദരിച്ചു.
ഇന്ത്യയിൽ ഈ ബഹുമതി ലഭിക്കുന്ന ഏറ്റവും പ്രായം കുറഞ്ഞ വ്യക്തിയായി മാറി നീർജ ഭാനോട്ട്.
2004ൽ തപാൽ വകുപ്പ് നീർജയുടെ ചിത്രമുള്ള സ്റ്റാമ്പ് പുറത്തിറക്കി.
യു എസ് സർക്കാർ ജസ്റ്റില് ഫോർ ക്രൈം അവാർഡ് സമർപ്പിച്ചു.
നീർജ ഭാനോട്ടിന് ലഭിച്ച ഇൻഷുറൻസ് തുകയും പാൻ ആം നൽകിയ തുകയും (ഇൻഷുറൻസ് തുകയുടെയത്ര തന്നെ) ചേർത്ത് നീർജ ഭാനോട്ടിന്റെ മാതാ-പിതാക്കൾ നീർജ ഭാനോട്ട് പാൻ ആം ട്രസ്റ്റ് രൂപം നൽകി.
ട്രസ്റ്റ് എല്ലാവർഷവും രണ്ട് അവാർഡുകൾ നൽകുന്നുണ്ട്, ലോകമാകെയുള്ള മികച്ച എയർലൈൻ ക്രുവിനും മറ്റൊന്ന് സ്ത്രീധനത്തിനും മറ്റ് സാമൂഹിക പ്രശ്നങ്ങളിലും സ്തീകളെ സഹായിക്കുന്ന ഒരു ഇന്ത്യൻ സ്തീക്ക്.
ഒരു ട്രോഫിയും 1,50,000 രൂപയും അടങ്ങുന്നതാണ് അവാർഡ്.
അമേരിക്കയിലെ കൊളംബിയ ഡിസ്ട്രികിലെ യുണറ്റൈഡ് സ്റ്റേറ്റ്സ് അറ്റോർണിയുടെ ഓഫിസിൽ ആനുവൽ ക്രൈം വീക്കിനോട് ചേർന്ന് ജസ്റ്റീസ് ഫോർ ക്രൈംസ് അവാർഡ് നീർജ ഭനോട്ടിന് മരണശേഷം 2005 ൽ നൽകുകയും സഹോദരൻ അനീഷ് ഏറ്റുവാങ്ങുകയും ചെയ്തു.
2006 - ൽ യു.എസ് ഡിപ്പാർട്ട്മെന്റ് ഓഫ് ജസ്റ്റീസ് നീർജയ്ക്കും വീമാനത്തിലുണ്ടായിരുന്ന ബാക്കിയുള്ള അറ്റൻഡുമാർക്കും പാൻ ആം ഫ്ലൈറ്റിലെ പാകിസ്താനിലെ ഡയറക്ടർക്കും ധീരതയ്ക്കുള്ള പ്രത്യേക (the Special Courage award) സമ്മാനിക്കുകയുണ്ടായി.
മുമ്പൈയിലെ ഗാഡ്‌കോപ്പർ(കിഴക്ക്) പ്രാന്തപ്രദേശത്തുള്ള ഒരു കവല നീർജ ഭാനോട്ട് ചൗക്ക് എന്ന് 1990 ൽ മുമ്പൈ മുൻസിപ്പൽ കോർപ്പൊറേഷൻ നാമകരണം ചെയ്തു.
ചടങ്ങ് അമിതാഭ് ബച്ചനാണ് ഉദ്ഘാടനം ചെയ്തത്.
2010 ഫെബ്രുവരി 18 ന് ന്യു ഡൽഹിയിൽ വെച്ച് ഇന്ത്യൻ വ്യോമയാന യാത്രയുടെ നൂറു വർഷം ആഘോഷിക്കുന്ന ചടങ്ങിൽ വെച്ച് വ്യോമയാനമന്ത്രാലയം നീർജ ഭാനോട്ടിനെ ഭരണശേഷം ആദരിക്കുകയുണ്ടായി. 'നീർജ' എന്ന ചലച്ചിത്രം
നീർജ ഭാനോട്ടിന്റെ ജീവിതകഥ ആസ്പദമാക്കി 2016-ൽ രാം മാധ്വാനി സംവിധാനം ചെയ്ത ഹിന്ദി ചലച്ചിത്രമായിരുന്നു ' നീർജ '.
ചിത്രത്തിൽ സോനം കപൂറാണ് നീർജയായി അഭിനയിച്ചത്.
20 കോടി രൂപ മുടക്കി നിർമ്മിച്ച ഈ ചിത്രം 2016 ഫെബ്രുവരി 19-ന് പുറത്തിറങ്ങി.
ബോക്സ് ഓഫീസിൽ 135 കോടി ചിത്രം കരസ്ഥമാക്കി.
കൊലപാതകികൾക്കുള്ള ശിക്ഷകൾ
അബു നിദാൽ സംഘടനയുടെ തീവ്രവാദികളെന്ന് കരുതപ്പെടുന്നവരെ പാകിസ്താനിൽ വെച്ച് പിടിക്കുകയും വിചാരണചെയ്യുകയും 1988 ൽ വധശിക്ഷ പ്രഖ്യാപിക്കുകയും ചെയ്തു.
പിന്നീട് വധശിക്ഷ ജീവപരന്ത്യം ശിക്ഷയായി കുറയ്ക്കുകയും ചെയ്തു.
യാത്രക്കാരെ വെടി വെച്ച് സയിദ് ഹസൻ അബ്ദ് അൽ ലതീഫ് മസൂദ് അൽ സഫറിനി എന്ന തീവ്രവാദിയെ പാകിസ്താൻ ജയിലിൽ നിന്ന് വിട്ടയച്ചതിനുശേഷം ബാങ്കോക്കിൽ നിന്ന് എഫ്.ബി.ഐ പിടിക്കുകയും അമേരിക്കയിലെ കോളറഡോ ജയിലിൽ 160 വർഷത്തെ തടവിന് ശിക്ഷിക്കുകയും ചെയ്തു.
പാകിസ്താനിലെ റാവർപിണ്ടിയിലെ അദ്യാല ജയിലിൽ നിന്ന് ബാക്കിയുള്ള നാല് പേരെ 2008 ജനുവരിൽ വിട്ടയച്ചു.
അവരുടെ തലയ്ക്ക് 5 മില്ല്യൺ ഡോളർ ഇനാം എഫ്.ബി.ഐ പ്രഖ്യാപിച്ചിട്ടുണ്ട്.
"Her loyalties to the passengers of the aircraft in distress will forever be a lasting tribute to the finest qualities of the human spirit".
Ashok Chakra citation കുടുംബം
ഹിന്ദുസ്ഥാൻ ടൈംസിൽ 30 വർഷത്തോളം പത്രപ്രവർത്തകനായിരുന്ന ഹരീഷ് ഭാനോട്ടിന്റേയും രമ ഭാനോട്ടിന്റേയും മകളാണ് നീർജ ഭാനോട്ട്.
അഖിൽ, അനീഷ് എന്നീ രണ്ട് സഹോദരങ്ങളുമുണ്ട്.
നീർജയുടെ അച്ഛൻ ഹരീഷ് ഭാനോട്ട് 2007 ഡിസംബർ 31-ന് അന്തരിച്ചു; അമ്മ രമ ഭാനോട്ട് 2015 ഡിസംബർ 5-നും.
References External links The Tribune - വിചാരണയുടെ വിവരങ്ങൾ
നീർച്ചാൽ, കാസർഗോഡ്
കാസർഗോഡ് ജില്ലയിലെ ഒരു ഗ്രാമമാണ് നീർച്ചാൽ .
കാസർഗോഡു നിന്നും 12 കിലോമീറ്റർ അകലെയാണ് ഈ സ്ഥലം.
നീർച്ചാൽ മാപ്പ് സ്ഥാനം
ബദിയഡുക്ക ഗ്രാമപഞ്ചായത്തിൽപ്പെട്ടതാണ് നീർച്ചാൽ എന്ന ഈ പ്രദേശം.
നീർച്ചാലിൽ നിന്നും കാസർഗോഡ് , കുമ്പള , മുള്ളേരിയ എന്നിവിടങ്ങളിലേയ്ക്ക് നല്ല റോഡുകൾ ഉണ്ട്.
മലയാളം , കന്നഡ , തുളു എന്നീ ഭാഷകൾ സംസാരിക്കുന്നു.
നീർപ്പാലം പോണ്ട് ഡു ഗാഡ് , ഫ്രാൻസ്, ക്രി.
40–60 ൽ സ്ഥാപിക്കപ്പെട്ട ഒരു പുരാതന നീർപ്പാലം .
ഫ്രാൻസിലെ ഒരു പ്രധാന വിനോദസഞ്ചാരകേന്ദ്രവും ലോഗപൈതൃകസ്ഥലവുമാണ്.
വാൻവിറ്റെലിയിലെ നീർപ്പാലം , ഇറ്റലി, ലൂയിഗി വാൻവിറ്റെലി നിർമ്മിച്ചത്.
യൂറോപ്പിലെ അതിസുന്ദരമായ ഒരു നീർപ്പാലം
ജലം കടത്തിവിടുന്നതിനായി സ്ഥാപിക്കുന്ന പാലങ്ങളെയാണ് നീർപ്പാലം (Aqueduct) എന്നു പറയുന്നത്.
താഴ്വാരങ്ങൾ, കൃഷിനിലങ്ങൾ എന്നിവപോലെയുളള തടസങ്ങൾക്ക് മുകളിലൂടെ പാലം നിർമ്മിച്ച് അതിലൂടെ വെള്ളം കടത്തിവിടുന്ന സംവിധാനമാണിത്.
നീർത്തിപ്പലി ഇംഗ്ലീഷ് വിലാസം https://ml.wikipedia.org/wiki/Phyla_nodiflora
വെർബിനേസി (Verbenaceae) കുടുംബത്തിൽപ്പെടുന്ന ഔഷധസസ്യമാണ് നീർതിപ്പലി അഥവാ ജലതിപ്പലി .
ശാസ്ത്രനാമം ഫില നോഡിഫ്ലോറ (Phyla nodiflora), ലിപ്പിയ നോഡിഫ്ളോറ (Lippa nodiflora) എന്നും അറിയപ്പെടുന്ന നീർത്തിപ്പലി സംസ്കൃതത്തിൽ ജലപിപ്പലി, ശാരദീ, മത്സ്യഗന്ധാ, ബഹുശിഖാ എന്നീ പേരുകളിൽ അറിയപ്പെടുന്നു.
ഈർപ്പമുള്ള പ്രദേശങ്ങളിൽ വളരുന്നതിനാലാണ് ഈ സസ്യത്തിന് നീർത്തിപ്പലി എന്ന പേര് ലഭിച്ചത്.
ഇതിന്റെ ഫലങ്ങൾക്ക് തിപ്പലിയുടെ ഫലത്തിന്റെ ആകൃതിയും രസവുമാണ്.
ഉഷ്ണമേഖലാപ്രദേശങ്ങളിലെയും സമശീതോഷ്ണമേഖലാപ്രദേശങ്ങളിലെയും ജലാശയങ്ങളുടെ തീരത്തും, സമുദ്രതീരങ്ങളിലെ ചതുപ്പുപ്രദേശങ്ങളിലുമാണ് നീർത്തിപ്പലി സമൃദ്ധമായി വളരുന്നത്.
നിലംപറ്റി വളരുന്ന ബഹുവർഷിയായ ഈ ഓഷധിക്ക് അനേകം ചെറിയ ശാഖകളുണ്ടാവും.
ഇലകൾ വൃത്താകാരമോ ആയതാകാരമോ ആയിരിക്കും.
2.5-5 സെ.
നീളമുള്ള ഇലകളുടെ സീമാന്തം ദന്തുരമാണ്.
പത്രകക്ഷ്യങ്ങളിൽ നിന്നാണ് പൂങ്കുലകളുണ്ടാകുന്നത്.
ആദ്യം ഗോളാകൃതിയിൽ കാണപ്പെടുന്ന പൂങ്കുല പിന്നീട് നീളത്തിലാകുന്നു.
പുഷ്പങ്ങൾക്ക് വെളുപ്പോ ഇളം റോസോ നിറമായിരിക്കും.
സഹപത്രങ്ങളുടെ അഗ്രഭാഗം വീതികൂടിയിരിക്കും.
ബാഹ്യദളപുടത്തിന് രണ്ട് മി.മീ.
നീളമുണ്ടായിരിക്കും ഉരുണ്ട ഡ്രൂപ്പാണ് ഫലം.
നീർത്തിപ്പലിയിൽ ലിപ്പിഫ്ളോറിൻ, ഗ്ലൈക്കോസൈഡ് നോഡിഫ്ലോറെറ്റിൻ, നോഡിഫ്ലോറിഡിൻ അ, ആ എന്നീ ഫ്ലാവോണുകൾ; നോഡിഫ്ലോറിൻ അ,ആ എന്ന തിക്തപദാർഥങ്ങൾ, ലാക്റ്റോസ്, മാൾട്ടോസ്, ഫ്രാക്റ്റോസ്, ഗ്ലൂക്കോസ് , സൈലോസ് എന്നീ രാസഘടകങ്ങൾ എന്നിവ അടങ്ങിയിട്ടുണ്ട്.
സമൂലവും, ഇളം തണ്ടും, ഇലയും ഫലവും ഔഷധമായുപയോഗിക്കുന്നു.
നേത്രരോഗങ്ങൾക്ക് ഔഷധമാണ്.
ശുക്ലവർധകമാണ്.
ഘീതവീര്യപ്രധാനമായതിനാൽ രക്തവികാരങ്ങൾ , ശരീരദാഹം, വ്രണം ഇവ ശമിപ്പിക്കും.
നീർത്തിപ്പലി സമൂലം പച്ചയ്ക്ക് അരച്ചെടുത്ത് അപക്വമായ പരുവിൽവച്ചാൽ പരു എളുപ്പം പൊട്ടുകയും, പഴുത്തുപൊട്ടിയ പരുവിൽ വച്ചാൽ എളുപ്പം ഉണങ്ങുകയും ചെയ്യും.
ഈ ഓഷധിയുടെ ഇലയും വിത്തും അരച്ച് മോരിൽ കലക്കിക്കുടിച്ചാൽ രക്താർശസ്സ് ശമിക്കും.
ജലപിപ്പലികാ ഹൃദ്യാ ശുക്ലദാലഘു സംഗ്രാഹിണീ ഹിമാരൂപക്ഷാരക്തദാഹവ്രണാപഹം കടുപാകരസാ രുച്യാകഷായാവഹ്നി വർധിനീ
എന്നാണ് ഭാവപ്രകാശത്തിൽ നീർത്തിപ്പലിയെ വിശേഷിപ്പിച്ചിട്ടുള്ളത്.
ആസ്ത്മാ, ശ്വാസകോശരോഗങ്ങൾ, കാൽമുട്ടുവേദന, ഹൃദ്രോഗങ്ങൾ , പനി , അൾസറുകൾ, പിത്തരോഗങ്ങൾ, നെഞ്ചെരിച്ചിൽ തുടങ്ങിയവയ്ക്ക് ഔഷധങ്ങളുണ്ടാക്കാനുപയോഗിക്കുന്നു.
ചിത്രശാല പുറത്തേക്കുള്ള കണ്ണികൾ Phyla nodiflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Phyla nodiflora എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
http://www.wildflower.org/plants/result.php?id_plant=PHNO2 http://plants.usda.gov/java/profile?symbol=phno2 http://www.nababutterfly.com/Phyla_nodiflora.html Archived 2012-06-19 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നീർത്തിപ്പലി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നീലക്കുടുക്ക
നീലക്കുടുക്ക - Graphiium teredon (wiki pidia )
ദക്ഷിണേന്ത്യയിലും ശ്രീലങ്കയിലും കാണപ്പെടുന്ന ഒരു പൂമ്പാറ്റയാണ് നീലക്കുടുക്ക (Narrow-banded Bluebottle, Southern Bluebottle).
ശാസ്ത്രനാമം: Graphium teredon .
അരണമരങ്ങൾ ( Polyalthia longifolia ) ധാരാളമുള്ള സ്ഥലങ്ങളിൽ നീലക്കുടുക്ക ശലഭത്തെ കാണപ്പെടുന്നു.
വളരെ വേഗത്തിൽ പറക്കുന്ന പൂമ്പാറ്റയാണ് ഇത്.
ചിറകിനു നടുവിൽക്കൂടി പച്ചകലർന്ന നീലനിറത്തിലുള്ള വീതി കൂടിയ പട്ടയുണ്ട്.
ഈ പട്ട സൂര്യപ്രകാശത്തിൽ തിളങ്ങുകയും നിറം മാറുന്നത് പോലെ തോന്നുകയും ചെയ്യുന്നു.
ചിറകിൽ ഇടയ്ക്കിടെ നീലയും ചുവപ്പും പൊട്ടുകൾ കാണപ്പെടുന്നു.
നാട്ടരുവികളുടെയും പുഴകളുടെയും തീരങ്ങളിൽ ഈ പൂമ്പാറ്റകൾ ചെളിയൂറ്റൽ ചെയ്യാറുണ്ട്.
കാനക്കൈതയുടെ ഇലകൾ ലാർവകൾ ഭക്ഷിക്കാറുണ്ട്.
അവലംബം ↑ ↑ {{ cite web }} : Cite has empty unknown parameter: | dead-url= ( help ) ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറം കണ്ണികൾ Graphium_teredon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നീലക്കഴുത്തൻ നിഴൽത്തുമ്പി ഇംഗ്ലീഷ് വിലാസം https://ml.wikipedia.org/wiki/Protosticta_mortoni
കറുത്ത ശരീരത്തിൽ വെളുത്ത വരകളും ഉദരത്തിൽ വെളുത്ത വളയങ്ങളുമുള്ള നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് നീലക്കഴുത്തൻ നിഴൽത്തുമ്പി ( ശാസ്ത്രീയനാമം : Protosticta mortoni ) .
നീളമുള്ള ഉദരവും, ഉദരത്തിന്റെ പകുതിയിൽ താഴെ മാത്രം നീളമുള്ള ചിറകുകളും, കടും നീലം നിറമുള്ള കണ്ണുകളുമുള്ള ആൺതുമ്പിയെ തിരിച്ചറിയാൻ എളുപ്പമാണ്.
ജലാശയത്തിനു ചുറ്റുമുള്ള വനങ്ങളുടെ അടിക്കാടുകളിൽ കാണപ്പെടുന്നു.
ഇവയുടെ കഴുത്തിന് മങ്ങിയ നീലനിറമാണ്.
തിളങ്ങുന്ന കറുപ്പു നിറമുള്ള ഉരസ്സിൽ രണ്ട് ഇളം നീല വരകൾ കാണാം.
കറുത്ത ഉദരത്തിന്റെ ഖണ്ഡങ്ങൾക്കിടയിൽ വെളുത്ത വളയങ്ങളുണ്ട്.
പെൺതുമ്പികളുടെ ഉദരം നീളം കുറഞ്ഞതും തടിച്ചതുമാണ്.
കഴുത്തിന്റെ നീല നിറവും എട്ടാം ഖണ്ഡത്തിലെ അടയാളത്തിലുള്ള വ്യത്യാസവും ഇവയെ പുള്ളി നിഴൽത്തുമ്പിയിൽനിന്നും തിരിച്ചറിയാൻ സഹായിക്കുന്നു.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Protosticta mortoni എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
നീലക്കുറിഞ്ഞി ഇംഗ്ലീഷ് വിലാസം https://ml.wikipedia.org/wiki/Strobilanthes_kunthiana
Strobilanthes kunthianus, നീലക്കുറിഞ്ഞി,തമിഴ്നാട്ടിൽ മുള്ളി - മഞ്ചൂർ വനപാതയിൽ നിന്നും Strobilanthes kunthianus, തമിഴ്നാട്ടിൽ മുള്ളി - മഞ്ചൂർ വനപാതയിൽ നിന്നും കൊട്ടാക്കമ്പൂർ വില്ലേജിലെ കടവരിയിലെ  കുറിഞ്ഞി    സാങ്ങ്ചറി.
പശ്ചിമഘട്ട മലനിരകളിൽ 1500 മീറ്ററിനു മുകളിൽ ചോലവനങ്ങൾ ഇടകലർന്ന പുൽമേടുകളിൽ കാണപ്പെടുന്ന കുറ്റിച്ചെടിയാണ് നീലക്കുറിഞ്ഞി (ശാസ്ത്രീയ നാമം: Strobilanthes kunthianus ).
കുറിഞ്ഞി വർഗ്ഗത്തിലെ റാണി എന്നറിയപ്പെടുന്നു.
12 വർഷം കൂടുമ്പോൾ കൂട്ടത്തോടെ പൂക്കുന്നു എന്നതാണ് ഇതിന്റെ പ്രത്യേകത.
2006 കാലയളവിലാണ് ഇവ അവസാനമായി പുഷ്പിച്ചത്.
2018 മെയ് മാസത്തിൽ നീലക്കുറിഞ്ഞിയുടെ വരവ് പ്രതീക്ഷിച്ചിരുന്നു എങ്കിലും മഴയുടെ കൂടുതൽ മൂലം സെപ്റ്റംബർ മാസത്തേക്ക് നീണ്ടു.
ഏറ്റവും കൂടുതൽ കുറിഞ്ഞി പൂക്കുന്ന ഇരവികുളം ദേശീയോദ്യാനം മഴക്കൂടുതൽ മൂലം സെപ്റ്റംബർ 04 നു ശേഷം മാത്രമാണ് കുറിഞ്ഞി പൂത്തത് കാണാൻ തുറന്നു കൊടുത്തത്.
ലോകപൈതൃക പദവിയിലേക്ക് പശ്ചിമഘട്ടത്തിനെ ഉയർത്തുന്നതിൽ കുറിഞ്ഞികൾ വളരെ ഗണ്യമായ പങ്കുവഹിച്ചിട്ടുണ്ട്.
ലോകത്തു തെക്കുകിഴക്കൻ ഏഷ്യൻ രാജ്യങ്ങളിൽ മാത്രം കാണപ്പെടുന്ന ഇവ ഏകദേശം 450 ഇനങ്ങളുണ്ട്.
ഇവയിൽത്തന്നെ 40 ശതമാനവും ഇന്ത്യയിലാണുള്ളത്.
പശ്ചിമഘട്ടത്തിൽ മാത്രം 64 തരം കുറിഞ്ഞികൾ ഉണ്ടെന്നാണ് പഠനങ്ങൾ തെളിയിക്കുന്നത്.
സമുദ്ര നിരപ്പിൽ നിന്നും ഏകദേശം 1200 മീറ്റർ ഉയരത്തിലാണ് ഇവ വളരുന്നത്.
നീലഗിരി കുന്നുകൾ , പളനി മലകൾ, ‍മൂന്നാറിനു ചുറ്റുവട്ടത്തുള്ള ഹൈറേഞ്ച്മലകൾ എന്നിവിടങ്ങളിലാണ്  കുറിഞ്ഞിച്ചെടികൾ കാണപ്പെടുന്നത്‌.
മൂന്നാറിൽ ഇരവികുളം ദേശീയോദ്യാനത്തിൽ ഏക്കറുകളോളം പരന്നു കിടക്കുന്ന നീലക്കുറിഞ്ഞി ചെടികൾ കാണാം.
സമീപത്തുള്ള കടവരി , കാന്തല്ലൂർ , കമ്പക്കല്ല് എന്നിവിടങ്ങളിലും നീലക്കുറിഞ്ഞി ധാരാളമുണ്ട്.
രാജമല, മറയൂർ, സൈലന്റ് വാലി എന്നിവിടങ്ങളിലും കുറിഞ്ഞിച്ചെടികൾ കാണപ്പെടുന്നു.
തമിഴ്‌നാട്ടിൽ കൊടൈക്കനാലും പരിസര പ്രദേശങ്ങളുമാണ് കുറിഞ്ഞിയുടെ കേന്ദ്രം.
ഊട്ടിയിൽ മുക്കൂർത്തി ദേശീയോദ്യാനത്തിലെ മുക്കൂർത്തി മലയിലാണ്.
കൊളുക്കുമലയിലും കുറിഞ്ഞിച്ചെടികൾ കാണപ്പെടുന്നു.
തമിഴിൽ കൊളുക്ക് എന്നാൽ തണുപ്പ് ആണ്.
എപ്പോഴും തണുപ്പിൽ മരവിച്ചിരിക്കുന്നതിനാൽ ആണ് ഈ മലയ്ക്ക് കൊളുക്കുമല എന്ന പേര് വരാൻ കാരണം.
നീലഗിരി മലനിരകളിലെ സ്ട്രോബിലാന്തസ് കുന്തിയാനസ് പ്രത്യേകത
ഒറ്റയ്ക്കു കണ്ടാൽ ഒരു പ്രത്യേകതയുമില്ലാത്ത പൂവാണ് കുറിഞ്ഞി.
സീസണിൽ ഇവ ഒരു പ്രദേശത്ത് വ്യാപകമായി പൂത്തു നിൽക്കുന്നത് ഹൃദയഹാരിയായ കാഴ്ചയാണ്.
ഹിമാലയത്തിലെ പൂക്കളുടെ താഴ്വരയെ അനുസ്മരിപ്പിക്കുന്നതാണ് ഈ കാഴ്ച്ച.
പൂത്ത് പത്തു മാസം കഴിയുമ്പോഴാണ് ഇവയുടെ വിത്ത് പാകമാകുന്നത്.
നീലക്കുറിഞ്ഞി പൂക്കുന്നത് അശുഭകരമാണെന്നാണ് ചില ആദിവാസി വിഭാഗങ്ങളുടെ വിശ്വാസം.
മറ്റു ചിലർ ഈ പൂക്കൾ മുരുകന് കാഴ്ചയായി അർപ്പിക്കുന്നു.
ഈ ചെടിക്കോ പൂവിനോ ഔഷധഗുണമുള്ളതായി കണ്ടെത്തിയിട്ടില്ല.
പുഷ്പ്പിച്ചു കഴിഞ്ഞു അൽപനാളുകൾക്കു ശേഷം ഇവയിൽ നിന്ന് മുതുവാന്മാർ തേൻ ശേഖരിക്കാറുണ്ട്.
ആദിവാസി വർഗമായ തോടർ പ്രായം കണക്കാക്കുന്നത് നീലക്കുറിഞ്ഞി പൂക്കുന്നതിന്റെ അടിസ്ഥാനത്തിലാണ്.
കുറിഞ്ഞിത്തിണ
ആദിവാസികൾ തിനയെന്നു വിളിക്കുന്ന കുറിഞ്ഞിക്കു അവരുടെ ആചാര-അനുഷ്ടാനങ്ങളിൽ സവിശേഷ പ്രാധാന്യമുണ്ട്.
തമിഴ് സംഘസാഹിത്യത്തിൽ പശ്ചിമഘട്ട മലനിരയ്‌ക്ക് കുറിഞ്ഞിത്തിണ എന്നാണ് പേരിട്ടിരിക്കുന്നത്.
പൂക്കാലം സ്ട്രോബിലാന്തസ് കുന്തിയാനസ് (മൂന്നാറിൽ നിന്നുള്ള ചിത്രം)
12 വർഷത്തിൽ ഒരിക്കൽ നീലക്കുറിഞ്ഞി ഒരുമിച്ചു പൂക്കുന്നത് 1838-ലാണ് കണ്ടുപിടിച്ചത്.
മൂന്നു ജർമൻ ശാസ്ത്രജ്ഞർ അടങ്ങിയ ഒരു സംഘം ദശകങ്ങൾക്കുമുമ്പ് കുറിഞ്ഞിയെപ്പറ്റി ഗൗരവമായ പഠനങ്ങൾ നടത്തിയിരുന്നു.
പലതവണ മാറ്റിയ ശേഷമാണ് ശാസ്ത്രനാമം സ്ട്രോബിലാന്തസ് കുന്തിയാനസ് ( Strobilanthes kunthianas ) എന്നു നിശ്ചയിച്ചത്.
ജർമൻ സംഘാംഗമായിരുന്ന കുന്തിന്റെ (Kunth) പേരിൽ നിന്നാണ് കുന്തിയാനസ് എന്ന പേരു വന്നത്.
മൂന്നാറിലെ നീലക്കുറിഞ്ഞിയും സമീപ പ്രദേശമായ കാന്തല്ലുരിലെ നീലക്കുറിഞ്ഞിയും തമ്മിൽ വ്യത്യാസമുണ്ട്.
മൂന്നാറിലേതിനേക്കാൾ ഉയരം കൂടിയ ചെടികളാണ് കാന്തല്ലൂരിൽ കാണുന്നത്.
കാലാവസ്ഥയിലെ വ്യത്യാസമാണ് ഇതിനു കാരണം.
മറ്റു ചില  സവിഷേതകൾ ഒരു വർഷം കൂടുമ്പോൾ പൂക്കുന്നവ മുതൽ 16 വർഷം കൂടുമ്പോൾ മാത്രം പൂക്കുന്ന  കുറിഞ്ഞിച്ചെടികൾ വരെ  ഉണ്ട്.
(ഇവയിൽ ഭൂരിഭാഗവും 12 വർഷം (ഒരു വ്യാഴവട്ടം) കൂടുമ്പോൾ മാത്രം പൂക്കുന്നവയാണ്) 1 1/2 അടി മുതൽ 8 മീറ്റർ വരെ ഉയരം വെക്കുന്ന പലയിനം കുറിഞ്ഞികളുണ്ട്.
സമുദ്രനിരപ്പിൽ നിന്ന് 500 മീറ്ററിൽ താഴെയും 1400 മീറ്റർ വരെ ഉയരത്തിലുള്ള പുൽമേടുകളിലും വളരുന്നു.
ഋതുഭേദങ്ങളുമായി ഈ സസ്യകുടുംബത്തിനു ബന്ധമില്ല.
അതുകൊണ്ടുതന്നെ ഇവയുടെ കാലചക്രത്തിനു കൃത്യമായ ഇടവേളകൾ ഉണ്ട്.
മഴയില്ലാത്ത കാലാവസ്ഥ ആണെങ്കിൽ പൂവിട്ടു മൂന്നു മാസം വരെ കുറിഞ്ഞിപ്പൂക്കൾ നിലനിൽക്കും.
വരും തലമുറയെ കാണാതെ ഒരിക്കൽ മാത്രം പുഷ്പിച്ചു ഇവ സ്വയം നശിക്കുന്നു.
കുറിഞ്ഞിച്ചെടികളുടെ കാണ്ഡത്തിന്റെ അഗ്രഭാഗം ചരിഞ്ഞു വളർച്ച മുരടിച്ചാൽ ഉറപ്പിക്കാം അടുത്ത വർഷം ചെടി പുഷ്പിക്കുമെന്ന്.
വൈവിധ്യമാർന്ന പല നിറങ്ങളിലും കാണപ്പെടുന്നു.
(നീലയ്ക്കും ഊതനിറത്തിനും ഇടയിൽ, ഇളം വയലറ്റ്, നീല, ഇളം നീല, ഇരുണ്ട തവിട്ടു നിറം, വെള്ള നിറം, വെള്ള കലർന്ന ഇളം ചുവപ്പ്, വയലറ്റ് കലർന്ന വെള്ള, അവിടവിടെ ചുവപ്പു നിറമുള്ള വെള്ള, ഇളം റോസ്) പരാഗണം
കുറച്ചുകാലം മുൻപുവരെ നീലക്കുറിഞ്ഞിയുടെ പരാഗണം നടക്കുന്നത് കാറ്റിലൂടെ ആണെന്നാണ് ശാസ്ത്രലോകം വിചാരിച്ചിരുന്നത്.
എന്നാൽ കുറിഞ്ഞിപ്പൂക്കളിൽ പരാഗണം നടത്തുന്നത് തേനീച്ചകൾ ആണെന്ന് ലോകത്തിലെ ഏറ്റവും പഴക്കമുള്ള ബയോളജിക്കൽ സൊസൈറ്റിയായ ലിനയൻ സൊസൈറ്റി ഓഫ് ലണ്ടൻ -ന്റെ ജേണലിൽ പ്രസിദ്ധീകരിച്ചതോടെയാണ് കുറിഞ്ഞിയുടെ പരാഗണ രഹസ്യം അനാവരണമായത്.
കുറിഞ്ഞികളുടെ 12 വർഷത്തെ തപസ്സിനു തുടക്കമിടുന്നത് അപിസ് സറാന ഇൻഡിക എന്ന് ശാസ്ത്രനാമമുള്ള തേനീച്ചകളാണ്.
വേനൽക്കാലം കഴിഞ്ഞു പുതുമഴ പെയ്യുന്നതോടെ കുറിഞ്ഞി വിത്തുകൾ മുളച്ചു കുറിഞ്ഞിത്തൈകൾ ഉണ്ടാകുന്നു.
ഒരു ചതുരശ്ര മീറ്ററിൽ ഏകദേശം 700 തൈകൾ ഉണ്ടാകും.
കുറിഞ്ഞികളിലെ മഹാവിസ്ഫോടനം
(ബിഗ് ബാങ്) പൂക്കാലമാകുമ്പോൾ പരമാവധി പുനരുൽപ്പാദനത്തിന് ശ്രമിക്കുന്നവയാണ് കുറിഞ്ഞിച്ചെടികൾ.
ഇതിനെ പ്രത്യുൽപ്പാദന മഹാ വിസ്ഫോടനം (Reproductive mega big bang) എന്ന് വിളിക്കുന്നു.
കൂടുതൽ പൂക്കൾ ഉൽപ്പാദിപ്പിക്കാനും ഉണ്ടാകുന്ന പൂക്കളെയെല്ലാം പരമാവധി പരാഗണവിധേയമാക്കി വിത്തുൽപ്പാദനം നടത്താനും സസ്യം ശ്രമിക്കും.
കുറിഞ്ഞിപ്പൂക്കളുടെ ചില ഇനങ്ങൾ Key Denotes Strobilanthes species കുറിഞ്ഞി സ്പീഷ്യസ് പൂക്കാലം നിറം കുറിപ്പുകൾ സ്ട്രോബൈലാന്തസ് കുന്തിയാനസ് ( Strobilanthes kunthianus ) ജൂലൈ -നവംബർ (12 വർഷം കൂടുമ്പോൾ) നീലയ്ക്കും ഊത നിറത്തിനും ഇടയിൽ സ്ട്രോബൈലാന്തസ് ആന്റേഴ്സണീ ( Strobilanthes andersonii ) 10 വർഷം കൂടുമ്പോൾ ഇളം നീല 20 അടിയോളം പൊക്കമുള്ളിവ ഇരവികുളത്തു മാത്രം കാണപ്പെടുന്നു.
സ്ട്രോബൈലാന്തസ് ഗ്രാസിലിസ് ( Strobilanthes gracilis ) 10 വർഷം കൂടുമ്പോൾ വെള്ള കലർന്ന ഊത നിറം.
മരക്കുറിഞ്ഞി, കൽക്കുറിഞ്ഞി, തൂക്കക്കുറിഞ്ഞി എന്നീ പേരുകളിൽ അറിയപ്പെടുന്ന ഇവ ചോല വനങ്ങളിൽ കാണപ്പെടുന്നു.
സ്ട്രോബൈലാന്തസ് പൾനിയൻസിസ് ( Strobilanthes pulneyensis ) ഒരു വർഷം കൂടുമ്പോൾ ഇളം വയലറ്റ് സ്ട്രോബൈലാന്തസ് വൈറ്റിയാനസ് ( Strobailanthes wightianus ) ഇളം വയലറ്റ്, നീല പശ്ചിമഘട്ടത്തിന്റെ തെക്കൻ ഭാഗങ്ങളിൽ കാണപ്പെടുന്നു.
സ്ട്രോബൈലാന്തസ് സെങ്കേറിയാനസ് ( Strobilanthes zenkerianus ) 16 വർഷം കൂടുമ്പോൾ വെള്ള കലർന്ന ഇളം വയലറ്റ് ചോല വനങ്ങളിൽ കാണപ്പെടുന്നു.
സ്ട്രോബൈലാന്തസ് സീലിയേറ്റ്സ് ( Strobilanthes ciliatus ) ഒരു വർഷം കൂടുമ്പോൾ വെള്ളയിൽ ഇടയ്ക്കിടെ ചുവപ്പ്നിറം 500 മീറ്ററിൽ താഴെ കുറിഞ്ഞികളുണ്ടാകുന്ന എല്ലായിടത്തും കാണപ്പെടുന്നു.
സ്ട്രോബൈലാന്തസ് ലൂറിഡസ് ( Strobilanthes luridus ) ഇരുണ്ട തവിട്ടുനിറം 8 മീറ്ററോളം പൊക്കമുള്ള ഇവയ്ക്കു തിരിപോലെയുള്ള പൂക്കുലകൾ ആണ് ഉണ്ടാവുക.
സ്ട്രോബൈലാന്തസ് സെസിലിസ് ( Strobilanthes sessilis ) ഓരോ വർഷം കൂടുമ്പോഴും ഇളം പച്ചയും ഊതയും സ്ട്രോബൈലാന്തസ് പെറോട്ടീട്ടിയാനസ് ( Strobilanthes perrottetianus ) 10 വർഷം കൂടുമ്പോൾ വെള്ള സ്ട്രോബൈലാന്തസ് ഉർസിയോലാരിസ് ( Strobilanthes urceolaris ) വെള്ള കൊടിക്കുറിഞ്ഞി, പഞ്ഞിക്കുറിഞ്ഞി എന്നീ പേരുകളിൽ അറിയപ്പെടുന്ന ഇവ ചോല വനങ്ങളിൽ കാണപ്പെടുന്നു.
സ്ട്രോബൈലാന്തസ് ഹാമിൽട്ടോണിയാന ( Strobilanthes hamilttoniana ) വെള്ള കലർന്ന ഇളം ചുവപ്പ് ചൈനീസ് റെയിൻബെൽ എന്നും അറിയപ്പെടുന്ന ഇവ 400 മുതൽ 1500 മീറ്റർ വരെ ഉയരമുള്ള പ്രദേശങ്ങളിൽ വളരുന്നു.
സ്ട്രോബൈലാന്തസ് അമാബിലീസ് ( Strobilanthes amabilis ) 10 വർഷം കൂടുമ്പോൾ ഇളം വയലറ്റും വെള്ളയും ഇവ സൈലന്റ് വാലിയിൽ മാത്രം കാണപ്പെടുന്നു.
സ്ട്രോബൈലാന്തസ് ഫോളിയോസസ് ( Strobilanthes foliosus ) 2 വർഷം കൂടുമ്പോൾ ഇളം വയലറ്റ് കലർന്ന വെള്ള ഇവ മൂന്നാറിൽ കാണപ്പെടുന്നു.
സ്ട്രോബൈലാന്തസ് ഹോമോട്രോപ്പസ് ( Strobilanthes homotropus ) 10 വർഷം കൂടുമ്പോൾ ഇളം വയലറ്റ് കലർന്ന വെള്ള ഹൈറേഞ്ചിലെ ചോല വനങ്ങളിൽ കാണപ്പെടുന്നു.
സ്ട്രോബൈലാന്തസ് ഹെയ്നിയാനസ് ( Strobilanthes heyneanus ) 4 വർഷം കൂടുമ്പോൾ ഇളം റോസ് ഇവയെ കാസർക്കോട്ടെ വനത്തിൽ 2015-ൽ ആദ്യമായി കണ്ടെത്തി പശ്ചിമഘട്ടത്തിൽ അടുത്തകാലത്ത് കണ്ടെത്തിയ ചില തരം കുറിഞ്ഞികൾ സ്ട്രോബൈലാന്തസ് സെയിൻതോമിയാനസ് സ്ട്രോബൈലാന്തസ് ജോമി സ്ട്രോബൈലാന്തസ് കണ്ണനി സ്ട്രോബൈലാന്തസ് അഗസ്ത്യമലയാന ടൂറിസം
കേരളത്തെയും തമിഴ്നാടിനേയും സംബന്ധിച്ച് കുറിഞ്ഞി പൂക്കുന്ന സമയം ടൂറിസം വികസന കാലം കൂടിയാണ്.
2006-ലെ സീസണിൽ ഇരവികുളം ദേശീയോദ്യാനത്തിൽ ഒരുദിവസം 3500-നു മേൽ സന്ദർശകർ എത്തിയെന്നാണ് കണക്ക്.
2006 ആഗസ്ത് മുതൽ മൂന്നു മാസത്തോളം അന്ന് കുറിഞ്ഞികൾ പൂത്തു നിന്നു.
നീലവിസ്മയം കാണാൻ ആ സീസണിൽ അഞ്ചു ലക്ഷത്തോളം ആളുകൾ ആണ് മൂന്നാറിലേക്ക് ഒഴുകിയെത്തിയത്.
കേരള വനം വന്യജീവി വകുപ്പ് കുറിഞ്ഞിച്ചെടികളെ സംരക്ഷിക്കുന്നതിൽ പ്രത്യേക ശ്രദ്ധ ചെലുത്തുന്നു.
കുറിഞ്ഞിപ്പൂക്കൾ കൂട്ടമായി നിൽക്കുന്നത് കണ്ട് ആവേശം തോന്നുന്നവർ ചെടി പറിച്ചുകൊണ്ട് പോയ പല സംഭവവും 1994-ലെ സീസണിൽ ഉണ്ടായിരുന്നു.
2006-ൽ, കുറിഞ്ഞി ചെടി പറിക്കുന്നത് ശിക്ഷാർഹമാക്കി.
തിരുവനന്തപുരത്തെ സേവ് കുറിഞ്ഞി കാമ്പയിൻ കൗൺസിൽ പോലുള്ള സംഘടനകൾ കുറിഞ്ഞി സംരക്ഷണ സന്ദേശങ്ങൾ പ്രചരിപ്പിക്കുന്നുണ്ട്.